****

 REPUBLIKA HRVATSKA

VUKOVARSKO - SRIJEMSKA ŽUPANIJA

 OPĆINA GUNJA

 O P Ć I N S K O V I J E Ć E

KLASA: 320-01/22-01/01

URBROJ: 2196-14-01-1-22-74

Gunja, 22. prosinca 2022.godine

Temeljem članka 49. stavka 4. Zakona o poljoprivrednom zemljištu („Narodne novine“ broj 20/18, 115/18, 98/19 i 57/22), te članka 29. Statuta Općine Gunja („Službeni vjesnik” broj 01/18, 01/20 i 02/21), Općinsko vijeće Općine Gunja na svojoj 17. sjednici održanoj dana 22. prosinca 2022.godine, donosi

**PROGRAM UTROŠKA SREDSTAVA**

**od zakupa, prodaje i privremenog korištenja poljoprivrednog zemljišta**

**u vlasništvu Republike Hrvatske za 2023.godinu**

**Članak 1.**

Ovim Programom utvrđuje se način utroška sredstava ostvarenih od zakupa, prodaje i privremenog korištenja poljoprivrednog zemljišta u vlasništvu RH za 2023.godinu koja su planirana u Proračunu Općine Gunja za 2023.godinu u iznosu od ukupno **54.417,00 Eur** (prihodi od zakupa polj.zemljišta 26.545,00 Eur i prihodi od prodaje polj.zemljišta 27.872,00 Eur).

**Članak 2.**

Sredstva iz čl. 1. ovog Programa koristiti će se za:

* program katastarsko-geodetske izmjere zemljišta
* podmirenje troškova postupaka koji se vode u svrhu sređivanja imovinskopravnih odnosa i zemljišnih knjiga,
* za subvencioniranje dijela troškova vezano uz provedbu Zakona o poljoprivrednom zemljištu (trošak usluga vezano za provedbu javnog natječaja po Programu raspolaganja poljoprivrednim zemljištem u vlasništvu RH, trošak zabilježbe promjena iz ugovora o zakupu u zemljišno-knjižnom odjelu nadležnog suda i sl.)
* program uređenja ruralnog prostora izgradnjom i održavanjem ruralne infrastrukture koja je vezana za poljoprivredu i akvakulturu
* troškove održavanja sustava za navodnjavanje
* sufinanciranje aktivnosti izrade programa, projekata i ostalih dokumenata neophodnih za provedbu mjera potpore iz Programa ruralnog razvoja, a čija se izrada ne sufinancira kroz mjere potpore iz toga Programa i druge poticajne mjere za unaprjeđenje poljoprivrede,
* za ostale potrebe u poljoprivredi.

**Članak 3.**

Ovaj Program objavit će se u »Službenom vjesniku« Općine Gunja, a stupa na snagu 01. siječnja 2023. godine.

 PREDSJEDNIK OPĆINSKOG VIJEĆA

 Antonio Marković